	[image: image1.png]




	R O M Â N I A

Judetul Timis

Municipiul  Timisoara

Directia  Fiscala a Municipiului Timisoara

Timisoara, B-dul C.D. Loga nr.1, C.I.F. 21666630,

tel/fax 0256-293606, www.dfmt.ro
	

	DIRECŢIA FISCALĂ A MUNICIPIULUI TIMIŞOARA

Nr.E12008-034344 din 06.03.20098  
	APROBAT

PRIMAR

DR. ING. GHEORGHE CIUHANDU


REFERAT

privind acordarea scutirii la plata impozitului pe clădiri datorat bugetului local pentru anul 2009 pentru imobilul situat în Timişoara, Strada Paris nr.19, AP.2

Organizaţiei Centrale a Familiilor Kolping din Romania


Organizaţia Centrală a Familiilor Kolping din România, cu sediul în Braşov, Str. Salcâmilor nr.2, CF 7445880, a depus la Direcţia Fiscală a Municipiului Timişoara cererea nr.E12008-034344/08.12.2008, prin care solicită acordarea scutirii la plata impozitului pe clădiri datorat bugetului local al Municipiului Timişoara pentru imobilul situat în Timişoara, str. Paris nr.19, ap.2, înscris în CF nr.137953, nr. cadastral 1128/II/A. în temeiul prevederilor art.250 alin.(1) pct.19 din Legea nr.571/2003 privind codul fiscal, modificată.

În conformitate cu prevederile Statutului Asociaţiei „Organizaţia Centrală a Familiilor Kolping din România”, art.4, aceasta este o organizaţie laică social – catolică, care reuneşte prin libera consimţire toate organizaţiile diecezane şi regionale din ţară care au fost legal constituite, cât şi asociaţiile care poartă denumirea de Familia Kolping şi care nu sunt organizate la nivel diecezan şi regional. Organizaţia Centrală a Familiilor Kolping este o organizaţie non-profit, neguvernamentală.

Potrivit contractului de comodat nr.1/01.01.2007, folosinţa imobilului situat în Timişoara, str. Paris nr.19, ap.2 a fost transmisă începând cu data încheierii contractului Organizaţiei Regionale a Familiilor Kolping din Banat, cu sediul în Timişoara, Str. Paris nr.19, CF 11728752. Pentru anul 2009, folosinţa de către Organizaţia Regională a Familiilor Kolping din Banat a imobilului în discuţie se exercită în temeiul Contractului de comodat nr.1/01.01.2009.


Organizaţia Familiilor Kolping din Banat (din dieceza Romano-catolică de Timişoara şi Dieceza Greco-catolică de Lugoj), este o organizaţie social creştină, nonprofit, care reuneşte prin liberă consimţire toate asociaţiile Familiilor Kolping din diecezele menţionate mai sus care au fost legal constituite şi au personalitate juridica (art.4 din Statut).
Organizaţia Familiilor Kolping din Banat a dobândit personalitate juridică prin sentinţa civilă nr.231/09.04.1999, prin care s-a dispus înregistrarea ca persoană juridică. Prin Decizia nr.129/08.11.2007, Comisia de acreditare a furnizorilor de servicii sociale Timiş a acordat acreditarea de furnizor de servicii sociale Organizaţiei Regionale a Familiilor Kolping din Banat.

Prin declaraţia pe proprie răspundere anexată documentaţiei, Directorul Organizaţiei Centrale a Familiilor Kolping din România, DL. Dobre Eduard, declară că în cadrul sediului social din Timişoara, str. Paris nr.19, ap.2, se desfăşoară activităţi social-umanitare pentru persoanele aflate în nevoie.

De asemenea, prin adresa nr.E22009-003910/03.02.2009, D-na Monica Munteanu declară pe proprie răspundere că, în cadrul sediului social din Timişoara, Str. Paris nr.19, ap.2, Organizaţia Regională a Familiilor Kolping din Banat desfăşoară activităţi de asistenţă socială pentru persoanele marginalizate social, copiii în situaţii de risc, familii monoparentale şi vârstnici.

Având în vedere prevederile art.250 alin.(1) pct.19 din Legea nr.571/2003 privind codul fiscal, modificată, nu se datorează impozit, prin efectul legii, pentru clădirile utilizate pentru activităţi social umanitare, de către asociaţii, fundaţii şi culte, potrivit hotărârii consiliului local raportat la cele aratate mai sus,

PROPUNEM:


Acordarea scutirii la plata impozitului datorat bugetului local pentru imobilul situat în Timişoara, str. Paris nr.19, ap.2, înscris în CF nr.137953, nr. cadastral 1128/II/A aferent anului 2009, în sumă de 2.505,276 lei,  Organizaţiei Centrale a Familiilor Kolping din România.

